  Туспуктэм: Ольга Константинова Майя Бывальцева Вир басьтонъя элькун станцилэн кивалтӥсез Алексей Зараев пусйиз, виръя но солэн компонентъёсызъя запасъёс тырмыт. Кулэ луиз ке, асьсэ лыдметысьтызы доноръёсты ӧтёзы. Со сярысь Удмуртиысь тазалыкез утёнъя министерстволэн пресс-службаез ивортӥз.     « Эмъюртъёслэн кулэяськонзыя, нимаз генотипъёсъя ужалом. Нырысь ик эмъяськонниос вирлэсь компонентъёссэ трос куризы вал, марысь мар ке, запас мед луоз шуыса, берло троссэ берыктӥзы. Ӝытазе Нырысетӥ элькун эмъяськоннилы 4 литр пала плазма сётӥмы. Донр вирлы кулэяськон бадӟым ӧй вал » Алексей Зараев, Вир басьтонъя элькун станцилэн кивалтӥсез Солэн верамезъя, толон, 26-тӥ куарусёнэ, 80 пала адями вир сётӥз, ӝытазе сомындазэ ик доразы келяно луиз, малы ке шуоно кулэяськон ӧй вал ни. Туннэ трос вазиськисьёс ӧвӧл. Тулкымъяськон мерлыко вотэсъёсын шонертэм ивортонъёс кылдытӥзы, вераз Алексей Зараев.  Тодэ вайытом, Ижысь 88 номеро шкоалын ыбылӥськон сэрен 17 адями кулӥз. Эмъяськонниосын 23 адями.  Тегъёс: Ижкар Тазалык  